दूसरों की खुशी में ढूंढ़ें अपनी खुशी : डाॅ. मिलार्ड
हिसार | जीडी गोयनका ग्लोबल स्कूल में नैतिक मूल्यों के महत्व पर संवाद कार्यक्रम आयोजित हुआ। इसमें अमेरिका से आए वैल्यू एजुकेशन ट्रस्ट के सदस्य और अंतरराष्ट्रीय शिक्षाविद डाॅ. वार्ड मिलार्ड ने भाग लिया। कार्यक्रम का उद्देश्य विद्यार्थियों के जीवन में आने वाली जटिल परिस्थितियों में सफलताओं को सरलता से प्राप्त करने का रास्ता सुझाना रहा। डाॅ. मिलार्ड ने विद्यार्थियों के साथ पारस्परिक संवाद किया। उनकी समस्याओं को सुना। उन्हें पढ़ाई और संबंधों के दबाव के बावजूद खुश रहने की कला भी बताई।
उन्होंने बताया कि प्रोजेक्ट ऑफ हैप्पीनेस पर उन्होंने शोध किया तो पाया कि भौतिक वस्तुओं की चाह क्षणिक प्रसन्नता जीवन भर नहीं रहती। यदि हमें प्रसन्न रहना है तो हमें दूसरों की प्रसन्नता में अपनी प्रसन्नता को खाेजना होगा। परिवार, मित्रों, संबंधियों को समझकर और समाज में अपना योगदान देकर हम प्रसन्न रह सकते हैं। उन्होंने कहा कि भारतीय संस्कृति का आज पूरा विश्व अनुसरण कर रहा है। इस मौके पर प्रधानाचार्य डाॅ. आरपी सिंह भी मौजूद रहे।
जीडी गोयनका स्कूल में आयोजित कार्यक्रम को संबोधित करते डॉ. वार्ड मिलार्ड।
hin_Deva hin_Deva hin_Deva awa_Deva